Sicilia (insula)

Sicilia (italiano: []) es le insula le plus grande del Mar Mediterranee, situate al sud de Italia, del qual illo es separate per le Stricto de Messina. Con alicun parve insulas e archipelagos adjacente, illo constitue le territorio del region de Italia del mesme nomine. Le insula es celebre pro Monte Etna, a  m le vulcano active le plus alte de Europa e un del plus active del mundo. Illo ha un climate mediterranee typic.

Le plus antique evidentia archeologic pro activitate human sur Sicilia data de al minus  aEC. Circa 750 aEC Sicilia habeva tres colonias phenicie e dece-duo grec. Postea, durante sex decennios, illo esseva le sito del Guerras Sicilian e le Guerras Punic. Post le Prime Guerra Punic, in 241 aEC, illo deveniva un provincia del Republica Roman. Durante sex decennios additional illo remaneva un provincia roman, sub le Republica Roman e sub le Imperio Roman. Post le cadita del Imperio Roman, varie poteres dominava Sicilia: le Vandalos, le Ostrogothos, le Imperio Byzantin, e le Emirato de Sicilia. Post lor conquesta del sud de Italia, le Normannos creava le Regno de Sicilia, super le qual subsequentemente regnava un succession de dynastias: le Hohenstaufen, le Dynastia Capetian de Anjou, Espania, e le Habsburgos; illo esseva ultimatemente unificate con le Regno de Neapole como le Regno del Duo Sicilias sub le Dynastia Bourbon.

Sicilia deveniva un parte de Italia in 1880 post un expedition commandate per Giuseppe Garibaldi durante le unification Italian, e post un plebiscito. Le referendum constitutional Italian de 1946 dava a Sicilia le stato de un region autonome como statuto special.

Categoria:Sicilia